બૅગ કેવી રીતે પાછી મળી એ વિશે દિલીપભાઈએ કહ્યું હતું કે ‘દાગીના અને રોકડથી ભરેલી બૅગ ખોવાઈ જતાં લગ્નમાં કોઈનું મન લાગતું નહોતું, પરંતુ ત્યાં હાજર રહેવું જરૂરી હતું. આ દરમ્યાન શુક્રવારે સાંજે પાંચ વાગ્યે લગ્ન પૂરાં થયા બાદ વિદાયના સમયે મને વિષ્ણુનગર પોલીસનો ફોન આવ્યો હતો અને તેમણે બૅગ મળી ગઈ હોવાની જાણ કરતાં વિદાયના વાતાવરણમાં ખુશીનો માહોલ છવાઈ ગયો હતો. રિક્ષા-ડ્રાઇવરને પૅસેન્જર પોતાની બૅગ પાછળ ભૂલી ગયો હોવાની જાણ થતાં તેણે તરત જ પોલીસને સોંપી હતી. એથી ઈમાનદારી બદલ અમે રિક્ષા-ડ્રાઇવરનો આભાર વ્યક્ત કર્યો હતો અને પોલીસે પણ ગુલદસ્તો આપીને તેનું સન્માન કર્યું હતું.’